
Martfű Város Polgármesterétől
E L Ő T E R J E S ZT É S

a Szolnoki Kistérség Többcélú Társulása Társulási megállapodásának 

módosításáról.

Tisztelt Képviselő-testület !

A Szolnoki kistérség Többcélú Társulása Társulási Tanácsa a társulási megállapítás módosítását fogadta el a 2011. március 30-ai ülésén.

A módosítás szerint a Szolnoki Kistérség Többcélú Társulása a 39/2011. (III.30.) számú határozatával  a személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló rendeletalkotásra  Szolnok Megyei Jogú Város Önkormányzatát jelölte ki.

Módosításra került az alapító okirat belső ellenőrzéssel kapcsolatos feladatellátása is.

A módosítással - melyről a Társulási Tanács  a 44/2011. (III.30.) számú határozatával döntött – a Szolnoki Kistérség Többcélú Társulása és a Szolnok Megyei Jogú Város Polgármesteri Hivatala között a belső ellenőrzési feladatellátásra megkötött megállapodás közös megegyezéssel megszűnt.

A Szolnoki Kistérség Többcélú Társulása a belső ellenőrzési feladatellátásról saját feladatellátásban, azaz önálló munkaszervezetében gondoskodik.

A Szolnoki Kistérség Többcélú Társulása Társulási Tanácsa által elfogadott Társulási Megállapodás módosítását a társulásban részt vevő minden képviselő-testületnek tárgyalnia kell.  A társulásban résztvevő Képviselő-testületek mindegyikének minősített többséggel hozott döntése szükséges a megállapítás módosításához.

Kérem a Tisztelt Képviselő-testületet a módosítás elfogadására.

Martfű, 2011. április 20.

